Isaak Babel

Isaak Emmanuiloviĉ BABEL (; n. la 13-an de julio [la 12-an de julio laŭ la gregoria kalendaro] 1894 en Odesa, tiam Rusia Imperio – m. la 27-an de januaro 1940 en siberia gulago) estis juddevena ruslingva ĵurnalisto kaj verkisto, dramaturgo, literatura tradukisto, historiisto kaj bolŝevika revoluciulo. Isaak Babel estis nomita ankaŭ "la plej granda prozisto de la rusa judaro" Neither and Both: Anthology. Joshua Cohen. The Jewish Daily Forward, 6a de Julio, 2007, p. B2. .

Isaak Babel batalis sur la komunista flanko la rusia enlanda milito. Li estis malliberigita en la 1930-aj jaroj kaj estis rehabilitita post lia morto en la 1950-aj jaroj(ru) Babelo, Isaac Emmanuilovich. En: Malferma listo. Viktimoj de la 1917-1991 subpremoj. 2021.. Verkoj de li estis bruligitaj en la Nazia Germanio en 1933.

Li estas plej bone konata kiel la aŭtoro de Ruĝa Kavalerio, Rakonto de mia kolombejo, kaj Rakontoj el Odeso, ĉiuj konsiderataj majstroverkoj de la rusa literaturo. Unu el liaj plej famaj aŭtobiografiaj noveloj "La Rakonto de Mia Kolombo" ("История моей голубятни"), estis dediĉita al la rusa verkisto Maksim Gorkij, kiu publikigis kelkajn de liaj rakontoj en la literatura revuo Letopis''' ("Летопись", "Krönika").

Fidela sed ne senkritika al la Komunista Partio de Sovetunio, Babel iĝis viktimo de la Granda Purigo fare de Josif Stalin kiel rezulto de lia longdaŭra afero kun la edzino de la NKVD-estro Nikolaj Jeĵov. Babel estis arestita fare de la NKVD ĉe la daĉo Peredelkino en la nokto de la 15-a de majo 1939. Post konfesi sub torturo esti teroristo de trockiismo kaj spiono por eksterlando, li estis mortpafita la 27-an de januaro 1940.

 Verkoj 
 Конармейский дневник 1920 года, Taglibro de 1920, ISBN 9781974330676
 Конармия, (1926), Ruĝa Kavalerio, ISBN 9785020400979
 Одесские рассказы, Rakontoj el Odeso (1926)
 Закат, Sunsubiro, teatraĵo (verkita 1926, ludita 1927, publikigita 1928)
 Benja Krik, scenaro (1926) (filmita en Ukrainio kaj disponebla en DVD el Nacia Centro por Juda Filmaro)
 Мария, Maria, teatraĵo (publikigita en 1935, ne ludita en CCCP)

 Bibliografio 
 Jonathan Brent; "Inside the Stalin Archives", paĝoj 177-194; Atlas & Co. Publishers; 2008; New York USA; ISBN 978-0-9777433-3-9
 A.N. Pirozhkova; "At His Side: The Last Years of Isaac Babel''", Steerforth Press, 1996

 Referencoj 

Kategorio:Ruslingvaj verkistoj
Kategorio:Ukrainaj verkistoj
Kategorio:Ukrainaj judoj
Kategorio:Sovetiaj judoj
Kategorio:Sovetiaj verkistoj
Kategorio:Sovetiaj redaktoroj
Kategorio:Rusiaj dramistoj
Kategorio:Sovetiaj dramistoj
Kategorio:Judaj verkistoj
Kategorio:Sovetiaj ĵurnalistoj
Kategorio:Sovetiaj militkorespondantoj
Kategorio:Sovetiaj scenaristoj
Kategorio:Rusiaj ateistoj
Kategorio:Viktimoj de politikaj reprezalioj en Sovetunio
Kategorio:Ekzekutitoj en la 20-a jarcento
Kategorio:Homoj de la Pola-bolŝevika milito